Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 9832

e) más, egyéni használatra rendszeresített mentőfelszerelések, beleértve az utastájékoztató kiadványokat is. 4.2.11.2 A járató tájékoztassa az utasokat a közös használatra rendszeresített alapvető mentőfelszerelések elhelyezkedéséről és általános használatáról. 4.2.11.3 A repülés során bekövetkező vészhelyzetekben az utasokat a körülményeknek megfelelő vészhelyzeti tevékenységre utasítsák. 4.2.11.4 A járató biztosítsa, hogy a fel és leszállás során valamint bármikor, amikor a repülés alkalmával turbulencia vagy bármely vészhelyzet következik be és ezt az óvintézkedést szükségesnek ítélik, a repülőgép fedélzetén tartózkodó valamennyi utas a rendelkezésre álló biztonsági övvel vagy hevederrel az ülésbe legyen bekötve. 4.3 Repülés előkészítés 4.3.1 A repülési feladat végrehajtása addig ne kezdődjön meg, amíg a repülés előkészítési nyomtatványokat nem töltötték ki annak bizonyítására, hogy a légijármű parancsnoka meggyőződött a következőkről:

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes